**Napad na partizane u Planinici** je bio prvi četnički napad na partizane, tokom ustanka u Srbiji, početkom septembra 1941. godine. Predvodio ga je lično četnički vođa Draža Mihailović. Napadnuti partizani su bili iz Slavkovačke čete Valjevskog partizanskog odreda.

Partizani su pokušali iz sela Planinica da odnesu prikupljeno oružje za ustanak, a pukovnik Mihailović je navodno „čuvao selo od pljačke". U tom prepadu Mihailović je lično komandovao četnicima, koji su tom prilikom ubili dva partizana, nekoliko ranili i nekoliko zarobili.

Pozadina
--------

> U toku avgusta 1941. do nas su, sa raznih strana, pristizali podaci koji su govorili o partizanskim napadima na nemačke vojnike, razne objekte, žandarmerijske stanice i opštine. U nekim od izveštaja govorilo se i o partizanskim pripremama i pokušajima da umesto dosadašnjih opština uspostave sopstvenu vlast. Mada smo se sa Minićem sporazumeli da jedni druge ne napadamo, ipak smo se komandant i ja složili da se ovakvim njihovim postupcima usprotivimo, pa makar i silom oružja. Negde početkom septembra 1941. nalazili smo se u kolibama na Ravnoj gori. Toga dana po podne neko nas je obavestio da je grupa partizana došla u selo Planinicu, udaljeno jedva desetak kilometara severno od Ravne gore. Da su se smestili u školsku zgradu, uništili opštinu i da vrše mobilizaciju meštana za svoj odred. Kako su njihove akcije izazivale represalije okupatora to se, radi sopstvene bezbednosti, njihovo prisustvo u našoj neposrednoj okolini nije moglo trpeti. Odlučili smo da ih napadnemo.
> 
> – Dragiša Vasić

Napad
-----

Prema Dragiši Vasiću, napad je izvršila 'podoficirska grupa' sa Ravne gore, kojom je komandovao lično pukovnik Mihailović. Posle kraćeg međusobnog puškaranja, on je uspeo da se privuče školskoj zgradi i da u nju ubaci bombu koja je prekinula borbu. Preostali partizani su zarobljeni.

Četnici su predavali zarobljene partizane Nediću ili Nemcima.

Posledice
---------

Nekoliko dana nakon napada, partizanski izaslanik Miloš Minić je došao na Ravnu goru. Minić je oštro protestovao zbog četničkog napada na partizanski odred u Planinici, a zatim je nastalo "mučno i dugo međusobno optuživanje". Na su se ponovo sporazumeli da se međusobno ne napadaju.

Ovaj napad se kasnije našao i u optužnici Draži Mihailoviću:

> Avgusta, 1941 Mihailović, iako se bio uspešno sporazumeo sa pretstavnicima Valjevskog partizanskog odreda da se četnici i partizani ne napadaju, napao je mučki i iznenada jedan vod Valjevskog partizanskog odreda u selu Planinici (nedaleko od Mionice). U tom napadu Mihailović je lično komandovao četnicima, koji su tom prilikom ubili dva partizana, nekoliko ranili i nekoliko zarobili.
> 
> – Iz optužnice Draži Mihailoviću

U svoju odbranu optuženi Mihailović je na suđenju rekao:

> Partizani su uzimali oružje od pojedinaca, smatrajući da je oružje narodno, dok sam ja smatrao da je oružje vlasništvo svakog pojedinca.
> 
> – Dragoljub Mihailović

S druge strane, pukovnik Mihailović je smatrao da se četnički odredi Jugoslovenske vojske mogu koristiti narodnom imovinom za ratne potrebe.

Izvori
------

1. 1 2 3
2. ↑
3. ↑  Miodrag Zečević: DOKUMENTA SA SUĐENjA DRAŽI MIHAILOVIĆU, Beograd 2001: Završna reč optuženog Dragoljuba Mihailovića

Vidi još
--------

* Ustanak u Srbiji 1941.
* Predaja zarobljenih partizana Nemcima 1941.
* Četničko-partizanski sukob

|  |  |
| --- | --- |
|  | *Ovaj članak o **historiji** je u začetku. Možete pomoći Wikipediji tako da ga proširite*. |